***The Hottie And The Nottie*** er en filmkomedie fra 2008, med Paris Hilton, Joel Moore, Christine Lakin og Greg Wilson i hovedrollene. Filmmanuset ble skrevet av Heidi Ferrer, som også skrev manus til TV-serien *Dawson's Creek*, og dette er den første helaftens spillefilmen regissert av Tom Putnam. Innspillingen av filmen ble påbegynt i januar 2007, og premieredatoen var 8. februar 2008. Den første dagen spilte filmen inn 9 000 USD, noe som økte til nesten 28 000 dollar i løpet av åpningshelgen.

Handling
--------

Nate Cooper (Joel Moore) har problemer med å finne seg kjæreste. Han kan imidlertid ikke komme over sin første forelskelse, Cristabel Abbott (Paris Hilton), som han gikk sammen med i første klasse på barneskolen. Han reiser til California for å finne henne, og møter der sin nerdete venn Arno (Greg Wilson). Arnos mor (Marianne Muellerleile) har unaturlig store kunnskaper om Cristabel, og hjelper Nate i jakten på henne.

Cristabel jogger på stranden hver dag, og det er en rekke menn der som forsøker å få kontakt med henne. Hun er singel, og det er en grunn: Cristabel er fortsatt bestevenn med den samme stygge lille jenta Nate kjente i første klasse, June Phigg (Christine Lakin).

Nate reintroduserer seg til Cristabel, og de blir overraskende nok gode venner. Cristabel nekter imidlertid å gå på date med Nate med mindre June også har en date. Nate forsøker å finne en date til June, men guttene trekker seg i det de ser henne. På piren på Santa Monica, møter de tannlegen Johann (Johann Urb), som sier seg villig til å gjøre en makeover på June. Etter hvert som Nate og June blir venner, oppdager Nate sakte med sikkert at det egentlig er June som er drømmejenta hans.

Rolleliste
----------

| Skuespiller | Rolle |
| --- | --- |
| Paris Hilton | Cristabel Abbott |
| Joel David Moore | Nate Cooper |
| Christine Lakin | June Phigg |
| Greg Wilson | Arno Blount |
| Marianne Muellerleile | Mrs. Blount |
| Johann Urb | Johann Wulrich |
| Scott Prendergast | Randy - Den skumle albinoen |
| Karley Scott Collins | Unge Cristabel Abbott |
| Caleb Guss | Unge Nate Cooper |
| Kurt Doss | Unge Arno Blount |
| Alessandra Daniele | Unge June Phigg |

Referanser
----------

1. ↑  The Hottie and the Nottie (2008) - Lanseringsdatoer på IMDb
2. ↑  «Paris Hilton's Film: Not So 'Hottie' Arkivert 4. februar 2009 hos Wayback Machine.», People Magazine, 9. februar 2008.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *The Hottie and the Nottie* på Internet Movie Database Rediger på Wikidata

* (sv) *The Hottie and the Nottie* i Svensk Filmdatabas Rediger på Wikidata

* (da) *The Hottie and the Nottie* i Danmark Nationale Filminstitut Rediger på Wikidata

* (en) *The Hottie and the Nottie* på AllMovie Rediger på Wikidata

* (fr) *The Hottie and the Nottie* på Allociné Rediger på Wikidata

* (nl) *The Hottie and the Nottie* på MovieMeter Rediger på Wikidata

* (en) *The Hottie and the Nottie* på Turner Classic Movies Rediger på Wikidata

* (en) *The Hottie and the Nottie* på American Film Institute Rediger på Wikidata

* (en) *The Hottie and the Nottie* på Rotten Tomatoes Rediger på Wikidata

* (en) *The Hottie and the Nottie* på Metacritic Rediger på Wikidata